ZMLUVA O DIELO
na vyhotovenie dokumentácie
ÚZEMNÉHO PLÁNU ZÓNY NITRA – JANÍKOVCE I.
č.z. 105/22/ÚHA
(ďalej len ako „zmluva“)

uzavretá v zmysle § 17 Zákona č. 50/1976 Zb. o územnom plánovaní a stavebnom poriadku v znení neskorších predpisov a podľa § 269 ods. 2 a § 536 a nasl. zákona č. 513/1991 Zb. Obchodného zákonníka 

Zmluvné strany:

Objednávateľ:	Mesto Nitra
v zastúpení:	Marek Hattas, primátor mesta Nitry
so sídlom:	Štefánikova trieda 60, 950 06 Nitra
právna forma:	mesto
IČO:	00 308 307
DIČ:	202 110 2853

IČ DPH:	SK 202 110 2853
bankové spojenie:	Slovenská sporiteľňa, a.s.

IBAN:	SK04 0900 0000 0050 2800 1139
Osoby oprávnené jednať: 
 - vo veciach technických:                             Ing. arch. Viktor Šabík, AA hlavný architekt 
                                                                        mesta Nitra
Ing. arch. Eva Ligačová,
odborný referent referátu urbanizmu a architektúry
Ing. arch. Anton Kondrla, referent urbanizmu a architektúry
                -  vo veciach právnych:                                  JUDr. Matej Brucker, referent právnik

               -  vo veciach finančných:                                 Ing. Ivan Daniš, vedúci odboru ekonomiky a
                                                                        rozpočtu
(ďalej len „objednávateľ“)

Zhotoviteľ:	
v zastúpení:
zástupca vo veciach technických:
so sídlom:
právna forma:
IČO:	
DIČ:	
IČ DPH:	
bankové spojenie:	
IBAN:
č. autorizačného oprávnenia:
email:		
(ďalej len „zhotoviteľ“ a spolu s objednávateľom ako „zmluvné strany“)
Článok I. 
Predmet zmluvy
1. Zhotoviteľ sa zaväzuje, že vypracuje podľa zákona č. 50/1976 Zb. (Stavebného zákona v znení neskorších predpisov) a ostatných súvisiacich predpisov a odovzdá riadne, včas, v rozsahu a za podmienok dojednaných v tejto zmluve, pre objednávateľa dielo "Územný plán zóny Janíkovce I., Nitra“ (ďalej len ako „ÚPN-Z Nitra Janíkovce I.“, alebo „dielo“), vrátane poskytnutia súčinnosti zhotoviteľa v rozsahu a obsahu podľa tejto zmluvy ako aj v súlade s výzvou k verejnému obstarávaniu.
2. Súčasťou dojednaného plnenia zo strany zhotoviteľa bude aj návrh Všeobecného záväzného nariadenia, ktorým sa vyhlasujú záväzné časti územného plánu zóny (ďalej ako „VZN“ a spolu s dielom ako „predmet zmluvy“).
3. Objednávateľ sa zaväzuje, že dokončený predmet zmluvy podľa Čl. III. tejto zmluvy prevezme, zaplatí za jeho vyhotovenie dohodnutú cenu a poskytne zhotoviteľovi dohodnuté spolupôsobenie.
4. Rozsah riešeného územia pre účely vyhotovenia predmetu zmluvy je stanovený v grafickej prílohe, ktorá tvorila súčasť podmienok verejného obstarávania pre uzatvorenie tejto zmluvy a je prílohou č.1 tejto zmluvy.
5. Zhotoviteľ sa zaväzuje že predmet plnenia vyhotoví vo svojom mene, na vlastnú zodpovednosť a predmet zmluvy zhotovený riadne a bez akýchkoľvek vád odovzdá objednávateľovi v čase dohodnutom v Čl. IV. tejto zmluvy.
6. Miesto plnenia predmetu zmluvy je v mieste sídla zhotoviteľa uvedeného v záhlaví tejto zmluvy a miestom odovzdania dohodnutého výsledného diela je sídlo objednávateľa uvedeného v záhlaví tejto zmluvy.

Článok II.
Podklady
1. Podklady, ktoré objednávateľ poskytne zhotoviteľovi najneskôr do 10 dní od účinnosti tejto zmluvy:
a) Rozsah riešeného územia – príloha k verejnému obstarávaniu.
b) Územný plán mesta Nitra v znení zmien a doplnkov č. 1 až č. 6, v textovej a grafickej forme vo formáte pdf.
c) VZN č. 3/2003 v znení neskorších dodatkov č. 1 až č. 6, ktorým sa vyhlasuje záväzná časť Územného plánu mesta Nitra
d) Mapový podklad z katastrálnej mapy  riešeného územia zóny vo formáte dwg. vrátane  vrstevníc
2. Dokumenty budú dodané prednostne v digitálnej forme. Verejne dostupné dokumenty budú dodané formou digitálnych odkazov.
3. Oprávnenými osobami objednávateľa pre komunikáciou so zhotoviteľom v rámci procesu tvorby ÚPN-Z Nitra Janíkovce I. sú osoby uvedené v záhlaví tejto zmluvy oprávnené jednať za objednávateľa vo veciach technických. 

Článok III.
Rozsah a spôsob vyhotovenia predmetu zmluvy
1. Predmet zmluvy bude vypracovaný v súlade so:
a) zákonom č. 50/1976 Zb. o územnom plánovaní a  stavebnom poriadku ( stavebný zákon) v znení neskorších predpisov (ďalej ako „stavebný zákon“),
b) vyhláškou č. 55/2001 Z. z. o územnoplánovacích podkladoch a územnoplánovacej dokumentácii v znení neskorších predpisov (ďalej ako „vyhláška“),
c) Územným  plánom mesta Nitra v znení neskorších zmien a doplnkov č. 1 až č. 6,
d) zadaním ÚPN-Z  Nitra Janíkovce I., schváleným Mestským zastupiteľstvom v Nitre, ktorého vypracovanie je súčasťou  predmetu tejto zmluvy,
e) inými súvisiacimi predpismi.

2. Predmet tejto zmluvy je členený na jednotlivé časti, a to:
1. Vypracovanie Prieskumov a rozborov v rozsahu a obsahu a spôsobom spracovania  podľa § 7 ods. 1) až 3) vyhlášky. Zhotoviteľ v rámci prieskumov a rozborov zabezpečí polohopisné a výškopisné zameranie v rozsahu potrebnom pre vypracovanie územného plánu zóny riešeného územia podľa vlastného uváženia potreby podrobnosti podkladu (t. j. polohopisné a výškopisné zameranie nie je povinnou súčasťou predmetu plnenia tejto zmluvy a jeho vypracovanie je na vlastnom rozhodnutí zhotoviteľa. Dokumentácia prieskumov a rozborov bude dodaná v textovej a grafickej časti v troch tlačových sadách a 1x na digitálnom nosiči vo formátoch dwg. a pdf.
1. Vypracovanie návrhu zadania zhotoviteľom v rozsahu a obsahu podľa § 8 ods. 4 vyhlášky (ďalej ako „Zadanie“). Dokumentácia bude zhotoviteľom dodaná v troch tlačových vyhotoveniach a 1x na digitálnom nosiči vo formátoch doc. a pdf.
1. Poskytnutie súčinnosti v procese prerokovania návrhu Zadania v rozsahu osobnej účasti zhotoviteľa na prerokovaniach Zadania podľa § 20 stavebného zákona a  podľa pokynu obstarávateľa. 
1. Vypracovanie návrhu vyhodnotenia pripomienok zhotoviteľom, vrátane zapracovania  pripomienok do čistopisu návrhu Zadania pred schválením. Vyhodnotenie pripomienok a dokumentácia čistopisu návrhu Zadania dodá zhotoviteľ v troch tlačových vyhotoveniach a 1x na digitálnom nosiči vo formátoch doc. a pdf.
1. Vypracovanie Návrhu ÚPN-Z Nitra Janíkovce I. zhotoviteľom na podklade schváleného Zadania Mestským zastupiteľstvom v Nitre, spracovaný v textovej, grafickej a záväznej časti - návrh  VZN, v rozsahu, obsahu a spôsobe spracovania  podľa  § 13 stavebného zákona a §13 vyhlášky. Dokumentácia bude zhotoviteľom dodaná v troch tlačových vyhotoveniach a 1x na digitálnom nosiči vo formátoch dwg. a pdf.
f)	Poskytnutie súčinnosti zhotoviteľa v procese SEA podľa zákona č 24/2006 Z.z. o posudzovaní vplyvov na životné prostredie spočívajúca v poskytnutí súčinnosti spracovateľom  obstarávateľovi  v procese SEA  účasťou na rokovaniach, zapracovaní pripomienok do návrhu ÚPN-Z Nitra Janíkovce I. z vydaných rozhodnutí z procesu SEA v jednej tlačovej sade  a 1x na digitálnom nosiči vo formátoch dwg. a pdf.
g)	Účasť zhotoviteľa na verejnom prerokovaní návrhu podľa § 22 a § 23 stavebného zákona  a pri poskytnutí odborného výkladu k návrhu ÚPN-Z Nitra Janíkovce I.  na základe pokynov objednávateľa v ním určenom termíne.
h)	Vypracovanie návrhu vyhodnotenia pripomienok zhotoviteľom z procesu verejného prerokovania návrhu ÚPN-Z Nitra Janíkovce I. Vyhodnotenie pripomienok z prerokovania návrhu ÚPN-Z Nitra Janíkovce I.  bude zhotoviteľom dodané v troch tlačových vyhotoveniach a 1x na digitálnom nosiči vo formáte doc. a pdf. 
i)	Účasť zhotoviteľa na prerokovaní pripomienok doručených  k návrhu ÚPN-Z  Janíkovce I. v procese verejného prerokovania návrhu ÚPN-Z  Janíkovce I. s tými osobami, ktorí pripomienky uplatnili a nebolo im možné vyhovieť. 
j)	Dopracovanie návrhu ÚPN-Z Nitra Janíkovce I. zhotoviteľom v zmysle vyhodnotenia pripomienok z procesu verejného prerokovania, vrátane návrhu VZN. Dokumentácia bude zhotoviteľom dodaná v textovej,  grafickej a záväznej časti, v troch tlačových vyhotoveniach a 1x na digitálnom nosiči vo formátoch dwg. a pdf.
k)	Osobná účasť zhotoviteľa na zasadnutí MZ v  Nitre a poskytnutie odborného výkladu k Návrhu ÚPN-Z Nitra Janíkovce I. pri jeho schvaľovaní v termíne určenom objednávateľom.
l)	Čistopis ÚPN-Z Nitra Janíkovce I. dodaný zhotoviteľom po schválení Návrhu v Mestskom zastupiteľstve v Nitre v textovej, grafickej a záväznej časti. Dokumentácia bude dodaná v štyroch tlačových vyhotoveniach a 1x na digitálnom nosiči vo formátoch dwg. a pdf.

3. Grafická časť územného plánu zóny bude obsahovať hlavné výkresy, ktorých podkladom sú katastrálne mapy doplnené výškopisom spracované v mierke 1: 1000. Výkres širších vzťahov a v mierke 1: 5000 alebo  1:2000. Záväzná časť návrhu ÚPN-Z Nitra Janíkovce I. bude vypracovaná v rozsahu vyplývajúcom z riešenia územného plánu zóny,  ako samostatná  príloha textovej časti.
	
Článok IV.
Termín splnenia predmetu zmluvy
1. Zhotoviteľ sa zaväzuje, že vypracuje a dodá jednotlivé čiastkové plnenia, ktoré sú obsahom predmetu zmluvy v týchto termínoch a lehotách:
a) plnenie podľa Čl. III. ods. 2 písm. a) tejto zmluvy: vypracovanie a dodanie dokumentácie  Prieskumy a rozbory  najneskôr do 4 mesiacov od účinnosti tejto zmluvy,
b) plnenie podľa Čl. III. ods. 2 písm. b) tejto zmluvy: vypracovanie a dodanie zadávacieho dokumentu - Zadanie najneskôr do 5 mesiacov od účinnosti tejto zmluvy,
c) plnenie podľa Čl. III. ods. 2 písm. d) tejto zmluvy:  vypracovanie vyhodnotenia pripomienok z  prerokovania Zadania, vrátane zapracovania vyhodnotených pripomienok do čistopisu návrhu Zadania pred schválením najneskôr do 60 dní odo dňa doručenia pripomienok objednávateľom zhotoviteľovi,
d) plnenie podľa Čl. III. ods. 2 písm. e) tejto zmluvy: vypracovanie a dodanie Návrhu ÚPN-Z  Nitra Janíkovce I. najneskôr do  5 mesiacov odo dňa doručenia uznesenia mestského zastupiteľstva o schválení Zadania objednávateľom zhotoviteľovi,
e) plnenie podľa Čl. III. ods. 2 písm. f) tejto zmluvy: dodanie dopracovaného návrhu ÚPN-Z  Nitra Janíkovce I. o pripomienky z vydaných rozhodnutí z procesu SEA, najneskôr do 30 dní odo dňa doručenia pripomienok objednávateľom zhotoviteľovi,
f) plnenie podľa Čl. III. ods. 2 písm. h) tejto zmluvy: návrh vyhodnotenia pripomienok z verejného prerokovania návrhu ÚPD najneskôr do 15 dní odo dňa doručenia pripomienok objednávateľom zhotoviteľovi,
g) plnenie podľa Čl. III. ods. 2 písm. j) tejto zmluvy: dodanie Návrhu ÚPN-Z Nitra Janíkovce I. dopracovaného na podklade vyhodnotených pripomienok z verejného prerokovania najneskôr do 30 dní po dodaní vyhodnotených pripomienok objednávateľom zhotoviteľovi,
h) plnenie podľa Čl. III. ods. 2 písm. l) tejto zmluvy: dodanie čistopisu ÚPN-Z Nitra Janíkovce I. najneskôr do 30 dní odo dňa doručenia uznesenia mestského zastupiteľstva o schválení ÚPN-Z Nitra Janíkovce I. objednávateľom zhotoviteľovi,
i)  plnenie spočívajúce v poskytnutí súčinnosti podľa Čl. III. ods. 2 písm. c),  f), g), i), k) tejto zmluvy musí byť poskytnuté a realizované v deň vopred oznámeného konania verejného prerokovania alebo zasadnutia Mestského zastupiteľstva v Nitre (oznámenie termínu konania musí byť realizované zo strany objednávateľa zhotoviteľovi najmenej 7 dní vopred) a pri poskytnutí súčinnosti v procese SEA najneskôr do 7 dní odo dňa doručenia výzvy objednávateľa na poskytnutie účinnosti so zohľadnením nutnosti dodržania procesných lehôt pre jednotlivé úkony v tomto procese.
2. Ak vzniknú počas spracovania diela prekážky, ktoré zmluvné strany nemohli predvídať ani ovplyvniť a ktoré aj napriek vynaloženiu odbornej starostlivosti bránia dodržať dohodnuté termíny, predlžuje sa čas plnenia o dobu trvania týchto prekážok.
3. Odovzdaním sa rozumie osobné odovzdanie predmetu zmluvy objednávateľovi v dohodnutom termíne na základe preberacieho protokolu potvrdeného obidvomi zmluvnými stranami. 
4. Predmet plnenia podľa Čl. III. tejto zmluvy je splnený riadne a včas jeho vypracovaním, poskytnutím súčinnosti a odovzdaním všetkých požadovaných výstupných dokumentov objednávateľovi v dohodnutom rozsahu, obsahu, kvalite a spôsobe vypracovania podľa tejto zmluvy ako aj v súlade s právnymi predpisy platnými na území Slovenskej republiky.

Článok V.
Cena predmetu zmluvy
1. Cena predmetu plnenia je stanovená na základe cenovej ponuky zhotoviteľa predloženej zhotoviteľom v procese zadávania zákazky na predmet tejto zmluvy. 
2. V celkovej cene predmetu plnenia je zahrnutá daň z pridanej hodnoty vo výške 20%. V prípade, že podľa právnych predpisov účinných v čase fakturácie bude stanovená iná percentuálna sadzba DPH, fakturácia DPH bude realizovaná vo výške podľa právnej úpravy účinnej v čase zdaniteľného plnenia.
3. Cena za vyhotovenie predmetu zmluvy je členená podľa Čl. III. ods. 2 tejto zmluvy v tomto zložení:
4. 
1. Prieskumy a rozbory - plnenie podľa Čl. III. ods. 2 písm. a) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Zadanie -  plnenie podľa Čl. III. ods. 2 písm. b), c), d) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Návrh ÚPN-Z Nitra Janíkovce I. - plnenie podľa Čl. III. ods. 2 písm. e) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Súčinnosť zhotoviteľa v procese SEA - plnenie podľa Čl. III. ods. 2 písm. f) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Účasť zhotoviteľa na verejnom prerokovaní - plnenie podľa Čl. III. ods. 2 písm. g) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),
1. Návrh vyhodnotenia pripomienok - plnenie podľa Čl. III. ods. 2 písm. h) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Účasť zhotoviteľa na prerokovaní pripomienok - plnenie podľa Čl. III. ods. 2 písm. i) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Dopracovanie nvrhu ÚPN-Z Nitra Janíkovce I. -  plnenie podľa Čl. III. ods. 2 písm. j) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Účasť zhotoviteľa na zasadnutí MZ Nitra - plnenie podľa Čl. III. ods. 2 písm. k) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

1. Čistopis ÚPN-Z Nitra Janíkovce I. - plnenie podľa Čl. III. ods. 2 písm. l) tejto zmluvy ________,- € bez DPH  (slovom: ______________ EUR), t.j. ________,- € s DPH  (slovom: ______________ EUR),

5. Celková cena za predmet zmluvy (t.j. vyhotovenie diela a výkony spojené s vyhotovením diela) podľa Čl. III. ods. 2 spolu:
Cena bez DPH						________,- €
DPH 20%							________,- €
Cena vrátane DPH						________,- €
(Slovom: ______________________ EUR vrátane DPH)


Článok VI.
Fakturácia a platobné podmienky
1. Objednávateľ bude uhrádzať príslušné časti ceny diela, uvedené v Čl. V. ods. 4 tejto zmluvy, na základe faktúry vystavenej zhotoviteľom. Podkladom pre vystavenie faktúry zhotoviteľom bude preberací protokol podpísaný oprávnenými zástupcami zmluvných strán (t. j. osôb oprávnených konať vo veciach technických uvedených v záhlaví tejto zmluvy) deklarujúci odovzdanie a prevzatie príslušnej dielčej časti diela včas, bez vád a nedostatkov.
2. Faktúra musí byť vyhotovená v súlade s splatnými právnymi prepismi.
3. Faktúra musí obsahovať okrem obvyklých náležitostí aj konkrétne označenie za ktorú časť plnenia podľa Čl. V ods. 4 je vystavená.
4. Splatnosť faktúry je 14 kalendárnych dní odo dňa  jej prevzatia objednávateľom.
5. Zmluvné strany sa dohodli, že ak zhotoviteľ nedodá/nevykoná predmet zmluvy – v termínoch stanovených v Čl. IV. ods. 1 tejto zmluvy alebo ak zhotoviteľ neodstráni vady diela v zmysle Čl. VIII. tejto zmluvy, zaplatí objednávateľovi za prvých štrnásť (14) dní omeškania zmluvnú pokutu vo výške 0,2 % z celkovej ceny s DPH za každý,  začatý deň  omeškania a po štrnástich (14) dňoch omeškania za každý nasledujúci začatý deň omeškania, pokutu vo výške 0,4 % z celkovej ceny s DPH.
6. Ak objednávateľ neuhradí faktúru do 14 dní  odo dňa jej doručenia uhradí zhotoviteľovi úrok  z omeškania za prvých štrnásť (14) dní omeškania zmluvnú pokutu vo výške 0,2 % z celkovej ceny s DPH za každý,  začatý deň  omeškania a po štrnástich (14) dňoch omeškania za každý nasledujúci začatý deň omeškania, pokutu vo výške 0,4 % z celkovej ceny s DPH.

Článok VII.
Spolupôsobenie zmluvných strán
1. Zhotoviteľ sa zaväzuje vykonať dielo, resp. jeho jednotlivé časti, ak na ne nie je oprávnený osobne, v spolupráci s osobami oprávnenými na vykonávanie vybraných činností, pričom však za jeho vykonanie zodpovedá v celom rozsahu tak, ako keby ho vykonal sám.
2. Zmluvné strany sa zaväzujú spolupracovať a poskytovať druhej strane potrebné informácie a dohodnuté podklady týkajúce sa diela.
3. Objednávateľ sa zaväzuje že poskytne potrebné spolupôsobenie pri vyhotovení predmetu zmluvy, ktoré spočíva najmä v poskytnutí dohodnutých vstupných podkladov, stanovení termínov ním organizovaných rokovaní a schvaľovaní.
4. Pri vypracovávaní jednotlivých častí diela sa uskutočnia pracovné rokovania zmluvných strán, spravidla pri začatí spracovávania príslušnej dielčej etapy, ak sa zmluvné strany nedohodnú inak. 
5. Ostatná komunikácia zmluvných strán bude prebiehať spravidla e-mailovou poštou na adresy osôb oprávnených rokovať za zmluvné strany vo veciach technických, ktoré si zmluvné strany oznámia pri podpise tejto zmluvy. 
6. Zhotoviteľ nie je v omeškaní pokiaľ je objednávateľ v omeškaní v poskytnutím  potrebného spolupôsobenia, ktorým je podmienené jeho plnenie predmetu zmluvy a zhotoviteľ na nutnosť takéhoto spolupôsobenia objednávateľa (t.j. príslušnú oprávnenú osobu uvedenú v záhlaví tejto zmluvy) upozornil.

Článok VIII.
Zodpovednosť za vady diela a záruky
1. Zhotoviteľ prehlasuje, že je spôsobilý pre vyhotovenie predmetu zmluvy v zmysle zák. 138/1992 Zb. o autorizovaných architektoch a autorizovaných stavebných inžinieroch a že vlastní autorizačné osvedčenie.
2. Zhotoviteľ zodpovedá za to, že predmet plnenia tejto zmluvy bude vyhotovený alebo vykonaný podľa tejto zmluvy, odborne spôsobilými osobami, v súlade s právnymi predpismi vzťahujúcimi sa na predmet plnenia zmluvy a odovzdaný objednávateľovi na technických nosičoch, ktoré svojou kvalitou zodpovedajú významu a charakteru predmetu plnenia. 
3. Zhotoviteľ nezodpovedá za vady plnenia, ktoré boli spôsobené použitím nevhodných podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na to upozornil objednávateľa a objednávateľ na ich použití trval.
4. V prípade vady plnenia na predmete zmluvy, má objednávateľ právo túto vadu alebo výkony reklamovať a zhotoviteľ má povinnosť bezplatne odstrániť vadu na dodanom predmete zmluvy. Zhotoviteľ má povinnosť odstrániť vady plnenia do 15 dní odo dňa uplatnenia reklamácie objednávateľom. Týmto nie je dotknuté právo objednávateľa na náhradu škody, ktorá mu v tomto období mohla vzniknúť.
5. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady, v písomnej forme do rúk zástupcu zhotoviteľa, uvedeného v záhlaví tejto zmluvy, ako oprávneného jednať vo veciach technických resp. štatutárneho zástupcu.

Článok IX.
Všeobecné zmluvné ustanovenia
1. Zhotoviteľ sa zaväzuje, že neprenechá ani neposkytne za úhradu, predmet zmluvy na využívanie tretím osobám. 
2. Zhotoviteľ berie na vedomie, že podľa § 5 písm. c) zákona č. 185/2015 Z. z. Autorský zákon sa územnoplánovacia dokumentácia nepovažuje za predmet autorského práva, a teda dodaný predmet plnenia podľa tejto zmluvy nebude nepodliehať autorskoprávnej ochrane.
3. Vlastníctvo diela resp. jeho častí, prechádza na objednávateľa po protokolárnom prevzatí príslušnej časti diela objednávateľom a po uhradení faktúry zhotoviteľa.
4. Východiskové podklady zostávajú v archíve zhotoviteľa, ak sa zmluvné strany nedohodnú inak.

Článok X.
Záverečné ustanovenia
4.1 Zmluvné vzťahy neupravené v tejto zmluve sa riadia príslušnými ustanoveniami Obchodného zákonníka o tomto zmluvnom type a ostatnými právnymi predpismi platnými na území Slovenskej republiky.
4.2 Mesto Nitra nezodpovedá za žiadne porušenie práv tretích osôb, ktoré vzniklo konaním a/alebo opomenutím Zhotoviteľa a ktoré bolo v rozpore s právnymi predpismi platnými na území Slovenskej republiky.
4.3 Zmluva nadobúda platnosť jej podpísaním obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. zákon o slobode informácií a o zmene a doplnení niektorých zákonov (zákon o slobode informácií) v znení neskorších predpisov. Zverejnenie v zmysle § 5a zákona zákon o slobode informácií zabezpečuje mesto Nitra, na svojom webovom sídle mesta.
4.4 Zmluvné strany berú na vedomie, že táto zmluva podlieha zverejneniu podľa zákona o slobode informácií a s jej zverejnením vyjadrujú súhlas.
4.5 Túto zmluvu možno meniť a dopĺňať len písomnými číslovanými dodatkami podpísanými oboma zmluvnými stranami.
4.6 Zmluva je vyhotovená v piatich (5) rovnopisoch, z ktorých každý má platnosť originálu, pričom dva (2) rovnopisy sú pre zhotoviteľa a tri (3) rovnopisy zostanú objednávateľovi.
4.7 Zmluvné strany vyhlasujú, že sú v plnom rozsahu spôsobilé k uvedeným právnym úkonom, túto zmluvu si prečítali, jej obsahu porozumeli, táto zmluva bola uzavretá slobodne a vážne a na znak súhlasu s celým obsahom tejto zmluvy ju obidve zmluvné strany vlastnoručne podpisujú.


[bookmark: _GoBack]Prílohy: Príloha č. 1 - Rozsah riešeného územia – mapa


Objednávateľ, Mesto Nitra:	Zhotoviteľ:


V Nitre, dňa	V ________, dňa





................................................	................................................

Marek Hattas	
primátor mesta Nitry

